**20.5.2020.**

Dragi učenici!

Danas ćemo uvježbavati i ponavljati naučeno.

Pa krenimo…

**HRVATSKI JEZIK – Veliko slovo (vježbanje)**

Danas još malo vježbamo veliko slovo u pisanju vlastitih imena, naseljenih mjesta, ulica i trgova kako bismo se pripremili za sutrašnju kratku provjeru koju ću ocijeniti.

Rečenice koje slijede prepiši pisanim slovima u pisanku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20.5.2020.

Veliko slovo

(vježba)

ZOVEM SE MATIJA KLARIĆ. ŽIVIM U RIJECI, U ULICI SLAVKA KRAUTZEKA. NAJVIŠE VOLIM ŠETATI SA SVOJIM PSOM TERIJEM. ČESTO POSJEĆUJEM PRIJATELJE IZ RAZREDA. IVAN STANUJE U ULICI BRAĆE STARČEVIĆ, A TOMISLAV U LINIĆEVOJ ULICI. PONEKAD PROŠETAMO SVI ZAJEDNO DO CENTRA GRADA. NAJDRAŽI SU NAM KOBLEROV TRG I TRG BANA JOSIPA JELAČIĆA JER SE TAMO UVIJEK NEŠTO DOGAĐA. ZIMSKE PRAZNIKE PROVODIM KOD DJEDA STJEPANA I BAKE ANE U SLAVONSKOM BRODU. LJETI PUTUJEM S RODITELJIMA U ZADAR I ŠIBENIK.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Množenje brojem 8 (vježbanje i ponavljanje)**

Kako biste uvježbali množenje brojem 8, riješite u radnoj bilježnici na str. 98. /zad.3.,**4.,5.,6. i 7. (koristite se zagradama)** i na str. 99./zad. 8. i 9.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DODATNA NASTAVA IZ MATEMATIKE**

Zadatak prepišite u matematičku bilježnicu i riješite.

Sara je zamislila neki broj, zatim mu je dodala broj 5 i dobiveni zbroj pomnožila s 3. Dobila je rezultat 27. Koji je broj Sara zamislila?

To je sve za danas. Puno vas pozdravlja vaša učiteljica Mirjana!